สต๊อกช็อต
จัดพอร์ตลงทุนทองคำ
13 ม.ค. 2555

จัดพอร์ตลงทุนทองคำ
โดย..แฟมิลี่ โนฮาว
โนฮาว : สวัสดีครับ
ปูกะตอย : สวัสดีจ้า 
โนฮาว : ตกลงแล้ว ปีนี้จะลงทุนอะไรดี
ปูกะตอย : ยังไม่รู้เลย คิดมาหลายวันแต่ก็คิดไม่ออก 
โนฮาว : ทองคำดีมั้ย เพราะปีนี้ลงทุนทองคำน่าจะโอเคนะ 
ปูกะตอย : คิดๆ อยู่ แต่ไม่รู้ว่าจะจัดพอร์ตยังงัย มีอะไรแนะนำมั้ย 
โนฮาว : จัดให้ ก็ไม่มีอะไรยากหรอก เพราะหากจัดพอร์ตโดยมีทองคำอยู่ด้วย ก็เหมือนเราจัดพอร์ตลงทุนทั่วๆ ไปนั่นแหละ มีทั้งพอร์ตลงทุนระยะสั้นไปถึงยาว
ปูกะตอย : ต่อเลย
โนฮาว : ถ้าเป็นพอร์ตลงทุนระยะสั้น เหมาะกับผู้ที่มีเวลาลงทุนทองคำ 6 เดือน1 ปี สะท้อนว่ายอมรับความเสี่ยงได้ต่ำ และไม่สามารถสูญเสียเงินต้นจากการลงทุนได้มากนัก ขณะที่การลงทุนในทองคำยังมีโอกาสขาดทุนในช่วงสั้นๆ อยู่ อาจจะซื้อทองคำไว้ในพอร์ตไม่เกิน 30% 
ปูกะตอย : ต่อไป
โนฮาว : พอร์ตระยะปานกลางมีระยะเวลา 15 ปี และเนื่องจากเวลาในการลงทุนค่อนข้างใช้เวลา แสดงว่ารับผลขาดทุนจากการลงทุนทองคำได้ แต่ผู้รู้แนะนำว่านอกจากจะซื้อทองคำแท่งเก็บไว้แล้ว ก็ควรซื้อกองทุนรวมทองคำเก็บไว้ด้วย 
ปูกะตอย : แล้วระยะยาวหล่ะ
โนฮาว : หากใครคิดลงทุนทองคำเกิน 5 ปีขึ้นไป แสดงว่าเป็นคนรับความเสี่ยงได้สูง และเป็นคนที่คิดลงทุนเพื่อวัยเกษียณ ดังนั้นนอกจากจะซื้อทองคำแท่ง กองทุนรวมทองคำแล้ว น่าจะเผื่อ Gold Futures เข้าไปด้วยบ้าง เพื่อป้องกันความเสี่ยงพอร์ตลงทุน 
ปูกะตอย : มีอะไรอีกมั้ย
โนฮาว : ส่วนใครที่ชอบความเสี่ยงสูงๆ ก็ต้องเน้นลงทุน Gold Futures เป็นหลัก เพราะมีโอกาสได้ผลตอบแทนสูงๆ แต่ก็มีโอกาสขาดทุนแบบสุดๆ ได้เหมือนกัน แต่อยากจะแนะนำให้ซื้อทองคำแท่ง หรือกองทุนรวมทองคำเก็บเอาไว้ด้วย 
ปูกะตอย : ว้าว ดีจัง งั้นวันนี้ขอตัวก่อนนะ เดี๋ยวไปคิดให้ดีก่อนว่าถ้าคิดจะลงทุนทองคำ เราเหมาะสมกับระยะเวลาแบบไหน บ๊าย บาย